
Ministru kabineta rīkojums Nr. 936
Rīgā 2021. gada 14. decembrī (prot. Nr. 80 12. §)
Par nekustamā īpašuma Ganību ielā 6, Rūjienā, Valmieras novadā, pārņemšanu valsts īpašumā
· 1. Saskaņā ar Publiskas personas mantas atsavināšanas likuma 42. panta otro daļu un 43. pantu pārņemt bez atlīdzības valsts īpašumā un nodot Iekšlietu ministrijas valdījumā Valmieras novada pašvaldībai piederošo nekustamo īpašumu (nekustamā īpašuma kadastra Nr. 9615 001 2005) – zemes vienību (zemes vienības kadastra apzīmējums 9615 001 2005) 0,6294 ha platībā – Ganību ielā 6, Rūjienā, Valmieras novadā (turpmāk – nekustamais īpašums).
· 2. Iekšlietu ministrijai nekustamo īpašumu:
· 2.1. izmantot Iekšlietu ministrijas padotībā esošo iestāžu valsts pārvaldes funkciju īstenošanai – sabiedriskās kārtības un drošības, civilās aizsardzības un ugunsdrošības nodrošināšanai;
· 2.2. nodot bez atlīdzības Valmieras novada pašvaldībai, ja tas vairs netiek izmantots šā rīkojuma 2.1. apakšpunktā minēto funkciju īstenošanai.
· 3. Iekšlietu ministrijai, nostiprinot zemesgrāmatā īpašuma tiesības uz nekustamo īpašumu:
· 3.1. norādīt, ka īpašuma tiesības nostiprinātas uz laiku, kamēr Iekšlietu ministrija nodrošina šā rīkojuma 2.1. apakšpunktā minēto funkciju īstenošanu;
· 3.2. ierakstīt atzīmi par aizliegumu atsavināt nekustamo īpašumu un apgrūtināt to ar lietu tiesībām.

